Document ID: 31996D0203

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Μαρτίου 1996 για την τροποποίηση της απόφασης 92/195/ΕΟΚ περί οργανώσεως προσωρινών δοκιμών βάσει της οδηγίας 66/401/ΕΟΚ του Συμβουλίου, περί εμπορίας σπόρων προς σπορά κτηνοτροφικών φυτών, όσον αφορά την αύξηση του μέγιστου βάρους παρτίδας (96/203/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 13α,
Εκτιμώντας:
ότι οι διατάξεις της οδηγίας 66/401/ΕΟΚ καθορίζουν το μέγιστο βάρος της παρτίδας στα πλαίσια των ελέγχων των σπόρων προς σπορά 7
ότι η εξέλιξη των μεθόδων εμπορίας των σπόρων προς σπορά και ειδικότερα των μεθόδων μεταφοράς αυτών, συμπεριλαμβανομένων των αποστολών φορτίων χύδην, απαιτεί την αύξηση οριζόμενου μέγιστου βάρους παρτίδας 7
ότι η τρέχουσα, σε διεθνή κλίμακα, εφαρμοζόμενη πρακτική επιτρέπει την εφαρμογή διαδικασιών με τις οποίες είναι δυνατόν να αυξηθεί το μέγιστο βάρος παρτίδας για ορισμένα είδη 7
ότι η απόφαση 92/195/ΕΟΚ της Επιτροπής (2) περί οργανώσεως προσωρινών δοκιμών βάσει της οδηγίας 66/401/ΕΟΚ του Συμβουλίου περί εμπορίας σπόρων προς σπορά κτηνοτροφικών φυτών όσον αφορά την αύξηση του μέγιστου βάρους παρτίδας που οργάνωσε προσωρινή δοκιμή κάτω από συγκεκριμένες συνθήκες με στόχο την αναζήτηση της βελτίωσης των υφισταμένων διατάξεων σε σχέση με το μέγιστο βάρος παρτίδας 7
ότι η διεξαγωγή δοκιμών λήγει στις 31 Δεκεμβρίου 1995 7
ότι τα αποτελέσματα της ανωτέρω πειραματικής δοκιμής κρίνεται ότι έχουν καταλήξει σε συμπεράσματα ως προς τα είδη Lupinus sp., Pisum sativum και Vicia sp. 7
ότι η τρέχουσα διεθνής πρακτική εξακολουθεί να επιτρέπει την εφαρμογή διαδικασιών με τις οποίες είναι δυνατό να αυξηθεί το μέγιστο βάρος παρτίδας ορισμένων ειδών αγροστώδων (Graminae) και ψυχανθών (Leguminosae) εκτός των ειδών Lupinus sp., Pisum sativum και Vicia sp. 7
ότι, βάσει της κτηθείσας πείρας από την υλοποίηση της πειραματικής αυτής δοκιμής, είναι επιθυμητή η, εν μέρει, συνέχισή της μέχρι την 1η Μαρτίου 1999 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 92/195/ΕΟΚ τροποποιείται ως εξής:
1. Το άρθρο 2 παράγραφος 2 καταργείται.
2. Η ημερομηνία 31 Δεκεμβρίου 1995 στο άρθρο 3 παράγραφος 3, αντικαθίσταται με την ημερομηνία 1η Μαρτίου 1999.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 4 Μαρτίου 1996.

Labels: 17
7
3
8
6